มีไข้ขึ้นสูงตั้งแต่เมื่อคืน กืนยาลดไข้แล้ว แต่ไข้ก็ยังขึ้นอยู่ วัดปรอทตอนนี้ 39.3 องศาแล้ว มีอาการหนาวสั่น เจ็บกลางหน้าอก
สวัสดีค่ะ อาการไข้สูงหนาวสั่นนั้นอาจจะเกิดจากไข้เลือดออก มักเป็นไข้สูงลอย ไม่เกิน 7 วัน ไม่มีอาการร่วมอื่นๆชัดเจน หรือเกิดจากการติดเชื้อไวรัสที่ไม่จำเพาะเจาะจงแต่ไข้มักจะไม่สูงมาก สาเหตุอื่นๆอาจจะต้องมีอาการบ่งชี้ที่ชัดเจนร่วมด้วยเช่นถ้ามีปัสสาวะแสบขัด อาจจะนึกถึงกรวยไตอักเสบ ถ้ามีไอ หอบเหนื่อย อาจจะนึกถึงเรื่องปอดติดเชื้อ เป็นต้นแนะนำไปพบแพทย์จะดีที่สุด เพราะไข้สูงค่อนข้างมาก แพทย์จะตรวจร่างกาย อาจเจาะเลือดและเอ็กซเรย์ปอดเพิ่มเติมให้ได้การวินิจฉัยเบื้องต้นกินยาลดไข้ได้ทุก4-6 ชั่วโมง พักผ่อนให้เพียงพอ งดการไปในที่ชุมชนก่อน